রবিন্স কিচেন

রবিন্স কিচেন (বাংলা: রবিনের রান্নাঘর) ২০২৪ সালের একটি বাংলা ভাষার ভারতীয় ডার্ক থ্রিলারধর্মী চলচ্চিত্র। বাপ্পা পরিচালিত চলচ্চিত্রের গল্প, চিত্রনাট্য ও সংলাপ লিখেছেন সাশ্রীক গঙ্গোপাধ্যায়। পাণ্ডে মোশন পিকচার্সের ব্যানারে প্রযোজনা করেছেন মুকেশ পাণ্ডে। প্রধান চরিত্রে অভিনয় করেছেন বনি সেনগুপ্ত, প্রিয়াঙ্কা সরকার, শান্তনু নাথ, কেশব ভট্টাচার্য এবং সস্রীক গঙ্গোপাধ্যায়। এতে রবিন নামে একটি মধ্যবিত্ত পরিবারের যুবকের রেস্তোরাঁ খোলা এবং পরবর্তী পরিস্থিতির প্রেক্ষাপট নিয়ে কাহিনী আবর্তিত হয়। ২০২৪ সালের ১৯শে জুলাই মুক্তি পাওয়া এই চলচ্চিত্রে অনুজিৎ কুন্ডু চিত্রগ্রহণ ও সায়ন্তন নাগ সম্পাদনা করেছেন । সঙ্গীত পরিচালনা করেছেন অর্ণব চক্রবর্তী। এই গল্প রবিন (বনি সেনগুপ্ত) নামে একটি মধ্যবিত্ত পরিবারের যুবককে নিয়ে। তার বাবা একজন বিকৃত ছিল এবং প্রতিদিন রাবিনের মাকে মারধর করত। একসময় তার মা তার বাবাকে খুন করে। এরপর রবিনের শৈশব খুব কঠিন হয়ে যায়। ছেলেবেলা থেকেই সে মায়ের হাতের রান্নার ভক্ত। তাই ছোট থেকেই তার চোখে একটাই স্বপ্ন, বড় হয়ে সে একটি রেস্তোরাঁ খুলবে এবং সেই রেস্তোরাঁর মেনুতে থাকবে তার মায়ের হাতের বিশেষ বিশেষ সব পদ। বড় হওয়ার পর তাঁর স্বপ্ন সত্যিও হয়। রবিন তাঁর বন্ধুদের সঙ্গে অনেক কষ্ট করে একটি ক্যাফে খোলেন, আর সেই ক্যাফেরই নাম দেন 'রবিন্স কিচেন'। এরপর দেখা হয় নীহারিকার (প্রিয়াঙ্কা সরকার) সঙ্গে। এরপর বদলে যায় চেনা গল্পের পটভূমি, তাঁদের ঘিরে ধরে এক অজানা ভয়। রবিন ও নীহারিকার জীবনে দুঃস্বপ্নের মতো আসে সেখানের রাজনৈতিক নেতা অরিত্র। তার নজর 'রবিন্স কিচেন'-এর জমির উপর। যেভাবেই হোক তার সেই জমি চাই। কিন্তু শেষ পর্যন্ত অরিত্র তা নিতে ব্যর্থ হয়। কিন্তু এরপর গল্পে আসে নতুন মোড়। রবিনের জীবনে আসে এক সুবর্ণ সুযোগ, ব্যবসায় আরও উন্নতি করারা সুযোগ। কিন্তু এর জন্যে নীহারিকাকে ছেড়ে কিছুদিনের জন্য কলকাতার বাইরে যেতে হয় তাকে। ফলে নীহারিকা একাই ক্যাফে সামলা দিতে শুরু করে। আর সেই সুযোগে অরিত্র তার দলবল নিয়ে নীহারিকার ওপর বিভিন্ন ভাবে চাপ সৃষ্টি করতে থাকে এবং এক সময় তাকে অপহরণ করে। এরপর ফেরে রবিন, আর জানতে পারে নীহারিকার এই অবস্থার জন্য দায়ী অরিত্র। তারপরই বদলে যায় খেলা। বনি সেনগুপ্ত - রবিন প্রিয়াঙ্কা সরকার - নীহারিকা শান্তনু নাথ - অরিত্র বণিক কেশব ভট্টাচার্য সস্রীক গঙ্গোপাধ্যায় দিব্যেন্দু মিত্র অভিনন্দন চট্টোপাধ্যায় নয়ন সাহা সাগ্নিক সিংহা রায় শান্তনু নাগ কলকাতার বিভিন্ন জায়গায় চলচ্চিত্রের চিত্রগ্রহণ করা হয় ‌। ২০২৪ সালের ১১ই জুলাই জি মিউজিক বাংলা ও পান্ডে মোশন পিকচার্সের ইউটিউব চ্যানেলে চলচ্চিত্রের ট্রেইলার প্রকাশ করা হয়। কলকাতার এক পাঁচতারা হোটেলে ছবির কলাকুশলীদের নিয়ে ট্রেলার লঞ্চ অনুষ্ঠান হয় । সঙ্গীত পরিচালনা করেছেন অর্ণব চক্রবর্তী এবং গানের কথা লিখেছেন দেব সিকদার। গেয়েছেন রিমি দে, অর্ণব চক্রবর্তী এবং মিত্রজিৎ ভট্টাচার্য। চলচ্চিত্রে মোট দুটি গান রয়েছে । প্রথম "এই শহর" গানটি গেয়েছেন অর্ণব চক্রবর্তী ও রিমি দেব। দ্বিতীয় "এমন কেন হয়" গানটি গেয়েছেন মিত্রজিৎ রায়চৌধুরী। চলচ্চিত্রটি ২০২৪ সালের ৩ জুন কেন্দ্রীয় চলচ্চিত্র অনুমোদন পর্ষদ থেকে‌ প্রদর্শনের শংসাপত্র পান এবং একই বছর ১৯ জুলাই শিলাদিত্য মৌলিক পরিচালিত সূর্য্য চলচ্চিত্রের সাথে সংঘর্ষে পশ্চিমবঙ্গের প্রেক্ষাগৃহে মুক্তি পায়। সংবাদ প্রতিদিন দৈনিক পত্রিকার সন্দীপ্ত ভাঞ্জা সমালোচনা করেন যে "চলচ্চিত্রে বনি সেনগুপ্তের পরিণত অভিনয় প্রশংসনীয়। প্রিয়াংকা সরকার তাঁর উপস্থিতি ও অভিনয়ে মালিন্যের মধ্যেও উজ্জ্বলতার দীপ্তি জ্বালিয়েন। গা রি-রি করায় শান্তনু নাথের অভিনয়। তবে চিত্রনাট্যের মূল সমস্যাটা হল, তা কখনও ফুড মুভি, কখনও প্রেমের ছবি, কখনও বা নেহাত থ্রিলারের আবর্তে ঘুরতে থাকল। নির্মাণ ও সম্পাদনাতেও তার ছাপ স্পষ্ট। ছবিতে গান ছাড়াও বিবিধ দীর্ঘায়িত দৃশ্য ও মন্তাজ ছবির গতি রোধ করেছে পদে পদে ।" এই সময় দৈনিক পত্রিকার দেবলীনা ঘোষ মন্তব্য করেন যে, "ছবিতে রবিনের চরিত্রে সুন্দর অভিনয় করেছেন বনি সেনগুপ্ত। চরিত্রের সঙ্গে তাল রেখে কিছু ক্ষেত্রে বনির অভিনয় দক্ষতা বহুদিন মনে রাখবেন দর্শকরা। নীহারিকা চরিত্রে প্রিয়াঙ্কা সরকার অত্যন্ত সাবলীল। গোটা ছবিতে এত কম কথা বলেও স্পষ্ট ছিলেন নিজের চরিত্রে। পাড়ার দাদা বা নেতার একদম মানানসই চরিত্র বা কথাবার্তার সেই রোয়াবি হুবহু তুলে ধরেছেন অরিত্র চরিত্রে শান্তনু নাথ। নেগেটিভ রোলে এ ধরনের অভিনয় দক্ষতা শান্তনু খুব সুন্দর ভাবে রপ্ত করেছেন। তাঁর একটি সংলাপ বহুদিন মনে থাকবে দর্শকদের। ছবির মিউজিকের দায়িত্বে অর্ণব নতুন হলেও তাঁর কাজে কোনও ত্রুটি নেই। ছবিতে 'এই শহর' গানটি আসলে শহুরে প্রেমের বাইরে গিয়েও দর্শকদের যথেষ্ট ভাবিয়েছে। মনেও গেঁথেছে।" "সাসপেন্স, থ্রিলার ও রোম্যান্সে ভরপুর রবিনস কিচেনের ট্রেলার, ছবি রিলিজ ১৯ জুলাই"। News18 বাংলা। ২০২৪-০৭-১০। সংগ্রহের তারিখ ২০২৪-০৭-২৬।  "অভিনয় ছেড়ে এবার 'শেফ'! বনি-প্রিয়াঙ্কার 'রবিন্স কিচেন'-র নতুন জার্নি শুরু কবে?"। Eisamay। সংগ্রহের তারিখ ২০২৪-০৭-২৬।  Rana, Sayani (২০২৪-০৭-০৯)। "বনি-প্রিয়াঙ্কা খুললেন নতুন ক্যাফে! 'রবিন্স কিচেন'-এ কী কী চমক থাকবে জানেন?"। Hindustantimes Bangla। সংগ্রহের তারিখ ২০২৪-০৭-২৬।  "Robin's KitchenUA"। The Times of India। আইএসএসএন 0971-8257। সংগ্রহের তারিখ ২০২৪-০৭-২৬।  Ananda, A. B. P.। "ডার্ক থ্রিলারে রোম্যান্সের ছোঁয়া, 'রবিন্স কিচেন' ছবিতে জুটি বাঁধবেন বনি-প্রিয়ঙ্কা"। ABP Bengali। সংগ্রহের তারিখ ২০২৪-০৭-২৬।  Rana, Sayani (২০২৪-০৭-১০)। "'রবিন্স কিচেন'-এর ট্রেলার লঞ্চের অনুষ্ঠানে কী বললেন বনি-প্রিয়াঙ্কা?"। Hindustantimes Bangla। সংগ্রহের তারিখ ২০২৪-০৭-২৬।  "কৌশানির সঙ্গে সম্পর্ক ভাঙল বনির! নতুন কোন নায়িকার হাত ধরলেন বাংলার 'লিডিং' হিরো"। Hindustantimes Bangla। ২০২৪-০২-১৮। সংগ্রহের তারিখ ২০২৪-০৭-২৬।  "Bonny- Priyanka: ক্যাফে খুলতে চলেছেন বনি, সঙ্গী প্রিয়াঙ্কা! 'সিগনেচার ডিশ' এই চিকেনের পদ"। Aaj Tak বাংলা। সংগ্রহের তারিখ ২০২৪-০৭-২৬।  Zee Music Bangla (২০২৪-০৭-১১)। "Robin's Kitchen - Movie Trailer | Bonny Sengupta, Priyanka Sarkar, Shantanu Nath | Arnab Chakraborty"।  Pandey Motion Pictures (২০২৪-০৭-০৮)। "Robin's Kitchen | Official Trailer | Bonny Sengupta | Priyanka Sarkar | Bappa"।  চট্টোপাধ্যায়, অর্ক্য (২০২৪-০৭-০৮)। "'রবিন্স কিচেন'-এ রহস্যের গন্ধ, স্বপ্নপূরণ হবে বনি-প্রিয়াঙ্কার? - KolkataTV" (ইংরেজি ভাষায়)। সংগ্রহের তারিখ ২০২৪-০৭-২৬।  Zee Music Bangla (২০২৪-০৭-১১)। "Robin's Kitchen - Full Album | Bonny Sengupta, Priyanka Sarkar | Arnab Chakraborty | Rimii Deb"। সংগ্রহের তারিখ ২৬ জুলাই ২০২৪।  "Robin's Kitchen | Song - Ei Sohor"। The Times of India (ইংরেজি ভাষায়)। সংগ্রহের তারিখ ২০২৪-০৭-২৬।  Zee Music Bangla (২০২৪-০৭-১৬)। "Ei Sohor | Robin's Kitchen | Arnab Chakraborty, Rimi Deb | Bonny Sengupta, Priyanka S, Shantanu N"। সংগ্রহের তারিখ ২৬ জুলাই ২০২৪।  "প্রকাশ্যে এল বনি-প্রিয়াঙ্কা অভিনীত ছবি 'রবিন্স কিচেন'-এর নতুন গান 'এমন কেন হয়'"। ওয়ান ইন্ডিয়া। জুলাই ২৫, ২০২৪। সংগ্রহের তারিখ ২৬ জুলাই ২০২৪।  Zee Music Bangla (২০২৪-০৭-২৪)। "Amon Keno Hoy | Robin's Kitchen | Mitrojit Roychowdhury | Bonny Sengupta, Priyanka S, Shantanu"। সংগ্রহের তারিখ ২৬ জুলাই ২০২৪।  "Bonny Sengupta and Priyanka Sarkar's dark thriller 'Robin's Kitchen' to release on July 19; Trailer of the film out now"। The Times of India। ২০২৪-০৭-০৯। আইএসএসএন 0971-8257। সংগ্রহের তারিখ ২০২৪-০৭-২৬।  Ananda, A. B. P. (২০২৪-০৭-১৪)। "১৯ জুলাই মুক্তি পাচ্ছে শিলাদিত্য মৌলিকের 'সূর্য'"। bengali.abplive.com। সংগ্রহের তারিখ ২০২৪-০৭-২৬।  "'রবিন্স কিচেন'-এর মেরুদণ্ড বনি-প্রিয়াঙ্কার অভিনয়"। sangbadpratidin (ইংরেজি ভাষায়)। সংগ্রহের তারিখ ২০২৪-০৭-২৬।  "মা আর সন্তানের নিবিড় সম্পর্ক আছে ছবিতে"। এই সময়। সংগ্রহের তারিখ ২৬ জুলাই ২০২৪।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে রবিন্স কিচেন (ইংরেজি)